Derek Walcott

De Sir Derek Walcott KCSL, OCC, OBE, TC, gebuer den 23. Januar 1930 zu Ckinastries, op Saint Lucia, a gestuerwen de 17. Mäerz 2017 zu Denier Islet, och op Saint LuciaWilliam Grimes: Derek Walcott, Poet and Nobel Laureate of the Caribbean, Dies at 87. Derek Walcott - 87 Joer alen Nobelpräis-Laureat ass gestuerwen de 17. Mäerz 2017 op rtl.lu war e lucianesch-britteschen Dichter a Schrëftsteller. 1992 krut de Walcott den Nobelpräis fir Literatur an 2011 den T. S. Eliot-Präis fir säi Gedichtsband White Egrets. 2004 gouf hien ausserdeem fir säi Liewenswierk mam Anisfield-Wolf Book Award ausgezeechent.

 Liewen a Wierk 
De Walcott huet a senger Aarbecht karibesch an afrikanesch Wuerzele verbonnen an huet awer op d'Traditioun vun den angloamerikaneschen Dichter opgebaut. Seng Theateraarbecht war ausserdeem staark vum Bertolt Brecht beaflosst. Säi bekanntst Wierk ass de Versepos Omeros (1990), eng Homer-Adaptatioun aus der kultureller Perspektiv vun der Karibik.

Säin éischt Gedicht huet de Walcott mat 14 Joer erausginn. Scho mat 19 Joer huet hien déi zwéi Gedichtbänn 25 Poems (1948) an Epitaph for the Young: XII Cantos (1949) an eegener Editioun erausbruecht. Hien huet op der University of the West Indies zu Kingston studéiert an ass duerno, no 1953, op Trinidad gaangen, fir do als Kritiker, Dozent a Journalist ze schaffen. Sechs Joer méi spéit huet de Walcott den Trinidad Theatre Workshop gegrënnt, an deem seng eegen an aner Drame produzéiert an opgefouert goufen. Op der Boston University an den USA huet hien 1981 de Boston Playwrights' Theatre gegrënnt. Hien huet do Coursen an der Literatur an a Schrëft gehalen, bis hien 2007 an d'Pensioun gaangen ass.

Seng Beschäftegung mat der karibescher Geschicht a Kultur wärend an no der Kolonialzäit spigelt sech an der Sammlung In a Green Night: Poems 1948-1960 (1962) erëm, déi en internationalen Interessi ervirgeruff huet. De Walcott huet am Joer 2000 Tiepolo's Hound publizéiert an 2004 The Prodigal. Fir d'White Egrets krut hien 2011 den T. S. Eliot-Präis, déi héchst Auszeechnung fir Lyriker an England an an Irland.

1993 krut de Walcott d'Trinity Cross, deemools déi héchst Auszeechnung op Trinidad. Vun 2009 u war hie Gaaschtprofesser op der Universitéit vun Alberta.

De Walcott war en enke Frënd vum nigerianesche Schrëftsteller Ben Okri.

 Auszeechnungen 
 1971: Obie Award fir “Dream on Monkey Mountain”
 1972: Officer of the Order of the British Empire
 1981: MacArthur Fellowship
 1988: Queen's Gold Medal for Poetry
 1992: Nobelpräis fir Literatur
 1993: Trinity Cross
 2004: Anisfield-Wolf Book Award fir säi Liewenswierk
 2010: T. S. Eliot Präis fir “White Egrets”
 2011: Bocas Prize for Caribbean Literature fir “White Egrets”
 2013: Präis vun der Stadt Münster fir international Poesie mat sengem Iwwersetzer Werner von Koppenfels
 2016: Knight Commander of the Order of Saint Lucia

 Wierker 

 Gedichtsammlungen 
 1948 25 Poems
 1949 Epitaph for the Young: Xll Cantos
 1951 Poems
 1962 In a Green Night: Poems 1948–1960
 1964 Selected Poems
 1965 The Castaway and Other Poems
 1969 The Gulf and Other Poems
 1973 Another Life
 1976 Sea Grapes
 1979 The Star-Apple Kingdom
 1981 Selected Poetry
 1981 The Fortunate Traveller
 1983 The Caribbean Poetry of Derek Walcott and the Art of Romare Bearden
 1984 Midsummer
 1986 Collected Poems, 1948–1984
 1987 The Arkansas Testament
 1990 Omeros
 1997 The Bounty
 2000 Tiepolo's Hound
 2004 The Prodigal
 2010 White Egrets

 Dramen 
 1970 Dream on Monkey Mountain
 1970 Ti-Jean and His Brothers
 1980 Pantomime
 1997 The Capeman – mit Paul Simon

 Essayen 
 1998 What the Twilight Says

 Literatur 
 Edward Baugh: Derek Walcott. Cambridge University Press, 2006, ISBN 978-0-521-55358-2.

 Kuckt och 
 Lëscht vun de Laureate vum Nobelpräis fir Literatur

 Um Spaweck 

Kategorie:Brittesch Auteuren
Kategorie:Gebuer 1930
Kategorie:Gestuerwen 2017
Kategorie:Engleschsproocheg Auteuren
Kategorie:Nobelpräisdréier fir Literatur
Kategorie:Officers of the Order of the British Empire
Kategorie:Persounen aus Saint Lucia